Bretagne
D'Bretagne (Breizh op bretonesch) ass eng administrativ Regioun am Weste vu Frankräich.

Se besteet aus den Departementer Côtes-d'Armor, Finistère, Ille-et-Vilaine a Morbihan. D'Prefektur ass Rennes

Se gouf mat engem ministeriellen Dekret am Kader vun de sougenannte Programmes d'action régionale gegrënnt, an ass d'Nofollgerin vun der fréierer administrativer Regioun Rennes. Hir Kompetenze goufe mat de Lois Defferre 1982 erweidert.

Op der Landsäit stéisst s'un d'Regiounen Normandie a Pays de la Loire. Am Norde läit den Äermelkanal an am Südwesten d'Biskaya.

Se gëtt heiansdo Bretagne administrative genannt fir se vun der historescher a kultureller Bretagne z'ënnerscheeden.

Um Spaweck 
  Regionale Conseil vun der Bretagne